
Z A P I S N I K
7. sjednice Vijeća Mjesnog odbora Trnava
održane 10. prosinca 2021. 
u sjedištu Mjesnog odbora, Resnički put 1A
s početkom u 19,00 sati

NAZOČNI ČLANOVI VIJEĆA: Ivan Vrgoč, Stipo Davidović, Marina Marunić, Saša Sumajstorčić, Zvonimir Božić, Damir Perica, Nikola Vratarić i Silvana Vučković.
NENAZOČNI ČLANOVI VIJEĆA: Kristijan Iličić.
OSTALI NAZOČNI: građanin Stanko Aralica.
Predsjedava Ivan Vrgoč, predsjednik Vijeća.

Zapisnik vodi Zvonimir Božić.

Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

Bez rasprave, jednoglasno , Vijeće prihvaća tekst zapisnika 6. sjednice Vijeća, održane 9. studenoga 2021.,, bez izmjena“.
Predsjednik predlaže dopunu dnevnog reda:
· Zaključak o prijedlogu korištenja prostora MO Trnava na zahtjev Udruge umirovljenika Zagrebačka Dubrava – Podružnica Trnava, za proslavu Nove godine - donošenje zaključka

Na prijedlog predsjednika Vijeće jednoglasno utvrđuje
D N E V N I   R E D

1. Postavljanje prometnog znaka nailazak na cestu s prednošću prolaza (trokuta) na izlazu iz Petrijanečke ulice pri Ulici 2. Trnava, te na izlasku iz Ulice Poljane na ulicu Zelenički put -  donošenje zaključka
2. Zaključak o prijedlogu korištenja prostora MO Trnava na zahtjev Udruge umirovljenika Zagrebačka Dubrava – Podružnica Trnava, za proslavu Nove godine - donošenje zaključka
3. Aktualna komunalna problematika – donošenje zaključka
4. Razno, pitanja, prijedlozi i obavijesti.
Članovi Vijeća primili su pisani materijal elektroničkom poštom e-mailom uz poziv.
Ad 1. Postavljanje prometnog znaka nailazak na cestu s prednošću prolaza (trokuta) na izlazu iz Petrijanečke ulice pri Ulici 2. Trnava, te na izlasku iz Ulice Poljane na ulicu Zelenički put - donošenje zaključka
U raspravi sudjeluju: Ivan Vrgoč, Stipo Davidović, Marina Marunić, Saša Sumajstorčić, Zvonimir Božić, Damir Perica, Nikola Vratarić i Silvana Vučković

Vijeće  jednoglasno donosi
ZAKLJUČAK
o prijedlogu postavljanja prometnih znakova 

„raskrižje s cestom koja ima prednost prolaska“

1. Vijeće predlaže, da se radi sigurnosti sudionika u prometu  postave prometni znakovi  „raskrižje s cestom koja ima prednost prolaska – trokut“ na sljedećim lokacijama: 

a) u Petrijanečkoj ulici pri spoju sa ulicom II. Trnava

b) u Ulici Poljane kod izlaza na ulicu Zelenički put

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 2. Zaključak o prijedlogu korištenja prostora MO Trnava na zahtjev Udruge umirovljenika Zagrebačka Dubrava – Podružnica Trnava, za proslavu Nove godine         - donošenje zaključka
U raspravi sudjeluju: Ivan Vrgoč, Stipo Davidović, Marina Marunić, Saša Sumajstorčić, Zvonimir Božić, Damir Perica, Nikola Vratarić i Silvana Vučković

Vijećnici jednoglasno donose zaključak da se korištenje prostora MO Trnava na molbu umirovljenika za proslavu Nove godine može odobriti samo uz uvjet ako dozvola bude izdana od strane nadležnih institucija  (stožer, epidemiolog, policija), uz jasno navedeno ime i prezime osobe iz udruge koja će prostor koristiti, a koja će pratiti i nadgledati pridržavanje svih epidemioloških mjera i održavanje reda, sve osobe koje će biti prisutne na proslavi moraju biti evidentirane, a događanje mora biti prijavljeno policiji. 

Vijeće jednoglasno donosi
ZAKLJUČAK
o prijedlogu korištenja prostora MO Trnava na zahtjev 

Udruge umirovljenika Zagrebačka Dubrava – Podružnica Trnava, 
za proslavu Nove godine

1. Razmotren je zahtjev Udruge umirovljenika Zagrebačka Dubrava – Podružnica Trnava  KLASA: 026-01/21-001/1675; URBROJ: 251-06-11-4-363-21-1 od 6. prosinca 2021., kojim se  predlaže  doček Nove godine u razdoblju od 30. prosinca 2021., od 19.00 sati do 01. siječnja 2022. do 14.00 sati., na lokaciji  Resnički put 1A.

2. Vijeće daje suglasnost za navedeni zahtjev, uz pridržavanje svih epidemioloških mjera.

3. Ovaj zaključak dostavlja se Udruzi umirovljenika Zagrebačka Dubrava – Podružnica Trnava, gđi. Jasni Lončarek – Šimunović.
Ad 3. Aktualna komunalna problematika – donošenje zaključka
U raspravi sudjeluju: Ivan Vrgoč, Stipo Davidović, Marina Marunić, Saša Sumajstorčić, Zvonimir Božić, Damir Perica, Nikola Vratarić i Silvana Vučković

Vijeće “ jednoglasno“ donosi
Z A K LJ U Č A K

o aktualnoj komunalnoj problematici za područje MO Trnava

Vijeće Mjesnog odbora Trnava primilo je na znanje Informaciju o poduzetim aktivnostima Gradske četvrti Donja Dubrava za 2021. za područje MO Trnava.

Ad 4. Razno, pitanja, prijedlozi i obavijesti. 

Predsjednik obavještava članove Vijeća o:

· Problematici vezanoj za asfaltitanje Jablaničke ulice.

· Obavještava da u cijelom naselju nisu adekvatno očišćeni slivni šahtovi od strane nadležnog poduzeća.

· Predsjednik naglašava da su svi vijećnici suglasni da su glavni problemi mjesnog odbora Trnava nedostatak parkirnih mjesta  (vijećnici predlažu izlazak na teren prometnog stručnjaka koji bi izradio prometnu studiju); problem oko izgradnje škole u MO Trnava/MO Čulinec.

Nikola Vratarić – traži očitovanje zašto prometno ogledalo nije postavljeno na križanju Kriveljskog puta i ulice I. Trnava. 

Stipo Davidović – smatra da je predsjednik Gradske četvrti g. Trpimir Majcan u 6. mjeseci mandata trebao posjetiti naš mjesni odbor Trnava; te naglašava problem oko sukobljavanja ljudi unutar Parka Tomislava Ivčića.

Stipo Davidović – iznio je problem s rasvjetnim stupom u IV. Trnavi jer smeta prometu, te problem kanalica tj. nakupljanja oborinskih voda na pravcu Resnički put (od igrališta) – početak Vukomerečke ceste.
Dovršeno u 19.55 sati.
KLASA: 026-02/21-002/2219
URBROJ: 251-06-11-408-21-2
Zagreb, 10. prosinca 2021.

